CELEX: C2006/143/39
Language: et
Date: 2006-06-17 00:00:00
Title: Kohtuasi C-142/06: Eelotsusetaotlus, mille esitas Østre Landsret  16. märtsil 2006.  aastal — Olicom A/S  versus  Skatteministeriet

17.6.2006   
            
            
               ET
            
            
               Euroopa Liidu Teataja
            
            
               C 143/22
            
         Eelotsusetaotlus, mille esitas Østre Landsret 16. märtsil 2006. aastal — Olicom A/S 
         versus
       Skatteministeriet
   (Kohtuasi C-142/06)
   (2006/C 143/39)
   Kohtumenetluse keel: taani
   Eelotsusetaotluse esitanud kohus
   Østre Landsret.
   Põhikohtuasja pooled
   
      Hageja: Olicom A/S.
   
      Kostja: Skatteministeriet.
   Eelotsuse küsimused
   
               1.
            
            
               Kas nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta määrusega nr 3009/95 muudetud I lisa tuleb tõlgendada nii, et põhikohtuasjas käsitletavad kombineeritud võrgu-/modemkaardid maksustatakse tollimaksuga alates 1. jaanuarist 1996 kui rubriiki 8471 kuuluvad arvutid või kui rubriiki 8517 kuuluvad telekommunikatsiooniseadmed?
               Sellega seoses palutakse Euroopa Ühenduste Kohtul sedastada, kas mõistet “spetsiifiline funktsioon” määrusega nr 3009/95 muudetud kombineeritud nomenklatuuri grupi 84 märkuse 5 E tähenduses tuleb tõlgendada nii, et kaup tuleb klassifitseerida muusse rubriiki kui 8471 kui on tegemist WAN-funktsiooniga või tuleb kaup klassifitseerida muusse rubriiki kui 8471 ainult siis, kui WAN-funktsioon toimib arvutist sõltumatult.
            
         
               2.
            
            
               Kui Euroopa Ühenduste Kohus leiab, et WAN-funktsioon kombineeritud võrgu-/modemkaardi puhul kujutab endast spetsiifilist funktsiooni, siis palutakse Euroopa Kohtul sedastada, kas tariifsel klassifitseerimisel omab tähtsust asjaolu, et toote põhifunktsioon on LAN-funktsioon.